คำนำ


ด้วยกระทรวงการพัฒนาสังคมและความมั่นคงของมนุษย์ได้ดำเนินการเพื่อสนับสนุนยุทธศาสตร์ชาติ ด้านสังคม ตามนโยบายของรัฐบาล ในโครงการพัฒนาและขับเคลื่อนระบบสวัสดิการและการคุ้มครอง      ทางสังคม ประกอบด้วย ๑๐ กิจกรรมย่อย และกิจกรรมย่อยที่ ๓ คือ โครงการคนไทยใจอาสา ปี ๒๕๕๕           ซึ่งมีวัตถุประสงค์เพื่อกระตุ้นเตือน สร้างจิตสำนึกของเด็กและเยาวชน ประชาชนและภาคประชาสังคม ตลอดจนภาคี     ทุกภาคส่วนให้มีความตื่นตัว ตระหนักถึงความจำเป็นในการขับเคลื่อน “คนไทยใจอาสาทั้งแผ่นดิน” เกิดเวทีแลกเปลี่ยนเรียนรู้ทุกระดับอย่างต่อเนื่อง มีการขยายตำบล/จังหวัดต้นแบบ สู่ตำบล/จังหวัดอื่น และเพื่อเป็นการเฉลิมฉลองในวโรกาส       มหามงคลพระบาทสมเด็จพระเจ้าอยู่หัวทรงเจริญพระชนมพรรษา ๘๔ พรรษา 



ดังนั้นเพื่อให้การดำเนินงานโครงการคนไทยใจอาสา ปี ๒๕๕๕ บรรลุตามวัตถุประสงค์ และมีประสิทธิภาพ กระทรวงการพัฒนาสังคมและความมั่นคงของมนุษย์ โดยสำนักมาตรฐานการพัฒนาสังคมและ ความมั่นคงของมนุษย์ (สมพ.) จึงได้จัดทำ “คู่มือการปฏิบัติงานโครงการคนไทยใจอาสา ชุดที่ ๑ : แผนงานและขั้นตอนการปฏิบัติงาน” เพื่อเป็นแนวทางการดำเนินงานของหน่วยงานที่เกี่ยวข้อง โดยเอกสารฉบับนี้มุ่งสรุปแผนงานและขั้นตอนการดำเนินงานโครงการคนไทยใจอาสา ปี ๒๕๕๕ ของหน่วยงานที่เกี่ยวข้อง ประกอบด้วย ๕ ส่วน (ดูรายละเอียดเอกสารประกอบการดำเนินงานได้ใน “คู่มือการปฏิบัติงานโครงการคนไทยใจอาสา ปี ๒๕๕๕ : ชุดที่ ๒ ตัวอย่างเอกสารประกอบการปฏิบัติงาน”) ดังนี้    
ส่วนที่ ๑
สรุปสาระสำคัญของโครงการคนไทยใจอาสา ปี ๒๕๕๕
ส่วนที่ ๒
แนวทางการดำเนินงานของสำนักงานพัฒนาสังคมและความมั่นคง

ของมนุษย์จังหวัด
ส่วนที่ ๓
แนวทางการดำเนินงานขององค์กรปกครองส่วนท้องถิ่น
ส่วนที่ ๔
แนวทางการดำเนินงานของกรุงเทพมหานคร สำนักงานคุ้มครองสวัสดิภาพชุมชน

และศูนย์คุ้มครองสวัสดิภาพชุมชน เขต ๑-๑๒
ส่วนที่ ๕
แนวทางการดำเนินงานของสำนักงานส่งเสริมสนับสนุนวิชาการ ๑-๑๒
สำนักมาตรฐานการพัฒนาสังคมและ
ความมั่นคงของมนุษย์ (สมพ.)
พฤษภาคม  ๒๕๕๕
